polyglot-tagger/wikipedia-language-snippets-filtered huggingface dataset:
དེ་ལྟ་བུའི་ཟབ་གསང་ཆོས་འཁོར་གླིང་དགོན་པ་འདི་ཉིད། རྒྱ་སྟོན་པ་ཤར་སྤྲུལ་དམ་ཆོས་རྒྱ་མཚོ་མཆོག་ནས་ཕྱག་ བཏབ་པ་དང། ཕྱག་བཏབ་པའི་གནས་ཡུལ་འདིར་ལོ་རྒྱུས་ཀྱི་གསལ་ཁ་ཅུང་ཙམ་གཏོད་ན། དེ་ཡང་རྒྱ་གར་བྱང་ཕྱོགས་ཧི་མ་ཅལ་ མངའ་སྡེའི་ཁོངས་གཏོགས། སྔོན་ཟ་ཧོར་རྒྱལ་པོས་གུ་རུ་རིན་པོ་ཆེ་གསོན་སྲེག་བྱེད་སྐབས་མེ་དཔུང་མཚོ་རུ་བསྒྱུར་ཏེ་རྫུ་འཕྲུལ་ མཛད་པའི་གནས་མཆོག་མཚོ་པདྨ་དང་། རིགས་འདུས་མ་ཧཱ་གུ་རུས། ཟ་ཧོར་རྒྱལ་པོ་ཨིནྡྲ་བོ་དྷི་འཁོར་བཅས་ལ། བཀའ་འདུས་ ཆོས་ཀྱི་རྒྱ་མཚོའི་དཀྱིལ་འཁོར་གྱི་སྒོ་ནས་སྨིན་གྲོལ་ལ་བཀོད་པའི་གནས།
ལྷ་ཁང་ཀ་བ་ཉི་ཤུ་རྩ་དྲུག་ལ་རིང་ཚད་ཕུ་ཀྲི་ ༡༠༠ ཞེང་ཚད་ཕུ་ཀྲི་ ༦༠ ཡོད་པ་དང་། ཐོག་བརྩེགས་གསུམ་ལ་རྒྱ་ ཕིབ་གཉིས་བརྩེགས་དང་བཅས་བརྩེགས་ལྔ་པ། ཕྱི་ནང་གི་རི་མོ་ཐམས་ཅད་འབུར་བཀོད་ཤིན་ཏུ་ལེགས་པ་བཟོ་བོའི་རྒྱལ་པོ་བི་ཤྭ་ ཀས་འཕྲུལ་ལས་དངོས་སུ་ཐོན་པ་ལྟ་བུ།
ལྷ་ཁང་གི་མདུན་ཕྱོགས་སུ་དགེ་འདུན་པའི་བཞུགས་ཤག་དང་འཛིན་ཁང་བཅས། ཤར་གསུམ་ལ་ཐམས་ཅད་སུམ་ཐོག་ཅན།གཡས་གཡོན་གྱི་ཐོག་རེ་རེ་ལ་ཁང་མིག་བཞི་རེ། མདུན་ཕྱོགས་ཀྱི་གྲྭ་ཤག་ལ་སྐས་སྟེང་ཐོག་བརྩེགས་བཞི་པ་རྒྱ་ཕིབ་ཅན། འཛིན་ ཁང་ཁང་མིག་དྲུག་དང་། དམིགས་བསལ་ཁང་མིག་བརྒྱད། གྲྭ་ཤག་ཁང་མིག་ཉི་ཤུ་བཅས་ཡོད། ཁང་པའི་མདུན་རྒྱབ་གཉིས་ ཀར་ཁྱམས་ཡོད་པ་དང་།
ངའི་མཆོད་མཆོད་མཆོད་ལ་དགུང་ཨ་སྔོན་མཆོད།། དགུང་ཨ་སྔོན་གི་ཡང་སྔོན་མཆོད༎ སྟོད་ལྷ་ཆེན་ཚངས་པ་དཀར་པོ་མཆོད།། མ་ཨ་ནེ་གོང་མ་རྒྱལ་མོ་མཆོད༎ ལྷ་ཕྲུག་ཉིས་ཁྲི་དགུ་འབུམ་མཆོད།། ལྷ་ཕྲུག་ཐོད་ཀྱི་རྒྱལ་པོ་མཆོད༎ དགུང་ཨ་སྔོན་འདི་མ་མཆོད་མ་བཀུར་ན༎ མགོ་ཀླད་རིས་གི་གཏོད་ས་སོ་ཨ་སྔོན་དགུང་ཡིན་ཟེར་རྒྱུ་ཅན་རེད། ཡ.
ངའི་མཆོད་མཆོད་མཆོད་ལ་བར་སྣང་ཡང་མོ་མཆོད༎ བར་བྱང་ཕྱོགས་སྐུ་ལ་འཚམ་བཞི་མཆོད༎ བྱང་རིག་ཉིས་ཁྲི་དགུ་འབུམ་མཆོད༎ བྱང་ཤམ་བྷ་ལ་ཡི་ཕོ་བྲང་མཆོད༎ བྱང་མི་འགྱུར་གྱི་སྐར་མ་ཨ་བརྟན་མཆོད༎ བར་སྣང་འདི་མ་མཆོད་མ་བཀུར་ན༎ དགུང་ཉི་ཟླ་སྐེད་གི་འཆར་ས་ཡིན༎ གློག་དམར་འཁྱུག་ས་ཡིན༎ འབྲུག་ཆུང་གྲགས་ས་ཡིན༎ ཆར་ཆུ་འབབ་ས་ཡིན༎ ཡ.
མཆོད་མཆོད་མཆོད་ལ་དོག་མོ་ས་འདི་མཆོད༎ ས་ལ་གནས་པའི་ཀླུ་རིགས་མཆོད༎ ཀླུ་རྒྱལ་གཙུག་ན་རིན་ཆེན་མཆོད།། ཀླུ་མོ་དུང་སྐྱོང་དཀར་མོ་མཆོད༎ ཀླུ་ཕྲུག་ཕྱེ་བ་དུང་ཕྱུར་མཆོད༎ ས་དོག་མོ་འདི་མ་མཆོད་མ་བཀུར་ན༎ རྐང་སག་ལྷམ་གི་རི་མོ་རྒྱག་ས་ཡིན༎ རྩི་ཤིང་སྐྱེ་ས་ཡིན་ནས་ཟེར༎ ལོ་ཏོག་འཁྲུང་ས་ཡིན་ནས་ཟེར༎ དབྱང་ར་ཚ་བཞི་པོ་འཕེལ་ས་ཡིན༎ ཡ.
ངའི་མཆོད་མཆོད་ལ་ཕུག་ལྷ་མཆོད༎ ཕུག་ལྷ་གེ་ཐུང་འདི་མ་མཆོད་མ་བཀུར་ན༎ ཆོས་བཀའ་བསྟན་གཉིས་ག་རྩིགས་ས་ཡིན༎ ཕ་ཨ་ཁུའི་དགྲ་ལྷ་འཁོར་ས་ཡིན༎ ཡ.
ངའི་མཆོད་མཆོད་ལ་ཐབ་ཀ་མཆོད༎ ཐབ་ལྷ་གཡོན་མོ་འདི་མ་མཆོད་མ་བཀུར་ན༎ མ་སྲུ་མའི་ཇ་ཆང་སྐོལ་ས་ ཡིན༎ ཤ་ཐུལ་གྱི་བཙོ་ས་ཡིན༎ ཡ.
ངའི་མཆོད་མཆོད་ལ་སྒོ་ལྷ་མཆོད༎ སྒོ་ལྷ་སྟག་ཡག་འདི་མ་མཆོད་མ་བཀུར་ན༎ འབྲི་ཐུལ་མའི་ནུ་ཁ་དྲོས་ས་ཡིན༎ ལུག་ཚེར་མོའ་ིབལ་ཁ་གཡང་ས་ཡིན༎ རྒྱས་རྒྱ་མོའ་ིལག་སྦྲེལ་བྱེད་ས་ཡིན༎ ཕྱུགས་རྭ་གཡང་གི་འཁོར་ས་སོ་ ཡིན་ཟེར་རྒྱུ་ཅན་རེད༎
ད་མི་མཐུན་མཐུན་པ་བྱེད་པ་འདི་རྒྱུ་མའི་ནོར་ལུག མཐུན་པ་ཚིག་གི་བཅད་པ་འདི་སྲིད་པའི་དཔེ་ལུགས༎ སྐྱབས་འགྲོ་ཚིག་བཞི་པརྗོད་པ་འདི་དམ་པའི་ཆོས་ལུགས༎ ཇ་ཆང་ཟས་གསུམ་འདྲེན་པ་འདི་མགྲོན་གྱི་ཆ་ལུགས༎ མི་ གོ་གོ་བར་བྱེད་པ་འདི་གཏམ་གྱི་ཆ་ལུགས་སོ་ཡིན་ཟེར་རྒྱུ་ཅན་རེད། ཡ.
ད་གཡུ་འབྲུག་སྔོན་མོའི་ངར་སྐད་མ་གྲག་ན༎ སྡེ་བརྒྱད་ཀྱི་འབྱུང་འདུག་མི་ཤེས༎ སིལ་བུ་སྦྲང་ཆར་ས་ལ་མ་བབས་ན༎ རྩི་ཤིང་འབྲུ་བཅུད་ཀྱི་ལོ་འདབ་མི་རྒྱས༎ ས་ཐོག་གོམ་གསུམ་མ་སྤོས་ན༎ ཁྱིམ་སྒོ་ཕུག་གཉིས་ཀྱི་ཉེ་རིང་མི་ཤེས༎ ཟས་པཟང་ངན་གཉིས་ཀ་མ་ཟོས་ན༎ ཟས་ཀ་ར་ཡིན་ཡང་མངར་མི་ཤེས།། རྒྱལ་པོ་གཅིག་འདི་ཁྲི་ལ་མ་བཞུགས་ ན༎ མི་བཟང་ངན་གཉིས་ཀྱི་དབྱེ་བ་མི་ཁོར༎ ཡ.
ད་དེ་རིང་ངས་གནས་ལུགས་ཀྱི་གཏམ་ཞིག་མ་བཤད་ན་ཁྱེད་གཞི་མགྲོན་གཉིས་ཀྱི་དབྱེ་བ་ཁོར་རྒྱུ་དཀའ་ ཟེར་རྒྱུ་ཅན་རེད། ཡ.
ད་ཉི་ཟླ་ཤར་གི་ཤར་བ་འདི༎ འཛམ་གླིང་གི་བརྒྱན་རེད༎ དགུང་ཨ་སྔོན་གནམ་གྱི་གོང་བ་རེད༎ ཆུ་མིག་ གངས་དཀར་ས་ལ་བབས་པ་འདི༎ ལུང་བའི་བཅུད་རེད༎ དོགས་མོ་སའི་མགོ་རེད༎ གཉེན་བརྒྱ་ཕུག་གི་ཞིང་ས་འདི༎ སྲིད་པའི་དཔེ་རེད༎ ཕོ་ཉེ་བོ་འཚོགས་གི་གནས་ཡིན་ཟེར་གི།
ད་སྦྲའི་ངོ་ཐིག་ཐམས་ཅད་མུ་ཏིག་ཡིན་ནས་ཟེར༎ ཁྱོན་ཐག་ཐམས་ཅད་མཆུང་ཐིག་ཡིན་ནས་ཟེར༎ ཕོ་ལུང་ ཐམས་ཅད་གསེར་ལུང་ཡིན་ནས་ཟེར༎ མོ་ལུང་ཐམས་ཅད་དངོས་ལོང་ཡིན་ནས་ཟེར༎ འཆའ་རུ་ཐམས་ཅད་བྱུ་རུ་ཡིན་ ནས་ཟེར༎ ནང་ཀ་ཐམས་ཅད་གསེར་ཀ་ཡིན་ནས་ཟེར༎ ཕྱི་ཀ་ཐམས་ཅད་དངོས་ཀ་ཡིན་ནས་ཟེར༎ ཕུར་བ་ཐམས་ཅད་སོ་གཡུ་ཕུར་ཡིན་ཟེར་རྒྱུ་ཅན་གྱི་ལོ་རྒྱུས་རེད།།
ད་ངས་ཨ་ཞང་ཚང་གི་ཐབ་ཀ་འདི་སོ་ཅིག་བསྟོད་ཀྱི་ཅན་རེ་ཡིན་ན། ཐབ་ཀ་སྤྲུལ་བ་རང་འབར་ཡིན་ནས་ཟེར༎ བང་ཀ་གསེར་མུག་དགུ་འཁྱིལ་ཡིན་ནས་ཟེར༎ སང་ང་དངུལ་དཀར་ཆ་བརྒྱད་ཡིན་ནས་ཟེར༎ ཐོམ་བུ་ཐང་དཀར་གཤོག་སྦྱང་ཡིན་ནས་ཟེར༎ སྨྲ་ཨ་ནེ་བྱུ་རུའི་སྣ་ཐོགས་ཅན་ཚོའི༎ ཇ་ཡོ་མར་གི་ཁོལ་མགོ་དགུང་ལ་མཆོད་ན༎ མཆོད་མགོ་སྨུག་ཆུང་འཆད་འཆད་ཡིན་ནས་ཟེར༎ མཆོད་རྔ་སོ་རྒྱ་མཚོ་འཁྱིལ་འཁྱིལ་ཡིན་ཟེར་རྒྱུ་ཅན་གི་ལོ་རྒྱུས་རེད། ཡ.
ད་དཔོན་ལྷ་བོའ་ིཐོད་དཀར་གྱི་ལོ་རྒྱུས་སོ་རགས་ཙམ་ཞིག་བཤད་ན། དཔོན་ལྷ་བོ་ཐོད་དཀར༎ ལྷ་རྩེ་ཞལ་ དཀར།། མར་མེ་རང་འབར༎ མགོ་ཐོག་གི་ནོམ་པ༎ ལྕེ་ཐོག་གི་བདུད་རྩི༎ སྔོན་སློབ་དཔོན་ཐོན་མིའི་བཀའ་རྒྱུད༎ མཁའ་ལ་རྡོ་རྗེ་སྲུང་མའི་གུར་མ་ཞུགས༎ ས་ལ་དཀྱིལ་འཁོར་གྲམ་པའི་ཐུག་མ་ཡལ༎ བར་ལ་རང་འཛིན་མཁའ་འགྲོའ་ིགྲལ་མ་ ཞུགས༎ མདུན་ན་དཀར་མར་གྱི་མཚོ་མ་སྐམ༎ གཡས་ན་དམར་ཆེན་གཏོར་མའི་མདངས་མ་ཉམས༎ ཕྱག་ན་རྔ་ རྡུང་རོལ་མོའ་ིསྒྲ་མ་ཉམས༎
མཆོད་ཨོཾ་མ་ཧཱུྃ། མཆོད་ཨོཾ་མ་ཧཱུྃ། མཆོད་ཨོཾ་མ་ཧཱུྃ། མཆོད་བླ་མ་མཆོད། ཡི་དམ་མཆོད། སངས་རྒྱས་བྱང་སེམས་མཆོད། དཔའ་བོ་མཁའ་འགྲོ་མཆོད། ཆོས་སྐྱོང་སྲུང་ མ་མཆོད། ས་འདིའི་ས་བདག་མཆོད། ཡུལ་འདིའི་གཞི་བདག་མཆོད། བླ་མ་ཆོས་སྐྱོང་ཅན་གྱི་ཆོས་སྐྱོང་མཆོད། སྐྱེ་བཟུ་དགྲ་ལྷ་ཅན་གྱི་དགྲ་ལྷ་མཆོད། མ་ཧྲི་ཟས་ལྷ་ཅན་གྱི་ཟས་ལྷ་མཆོད། མགོ་བའི་ལྷ་ལྔ་མཆོད། རླུང་རྟ་སྡེ་བཞི་མཆོད། དགྲ་ལྷ་བཅུ་གསུམ་མཆོད། བུ་རང་གི་ཕོ་ལྷ་དགྲ་ལྷ་མཆོད། མཆོད་ཨོཾ་མ་ཧཱུྃ།
ད་ངས་ལག་གི་དཀར་ཡོལ་ཁྱུང་གཞོག་བདེན་པ་འདིས་བུད་རིམ་གྱི་ལོ་རྒྱུས་སོ་ཅིག་བཤད་ན། ཁ་ན་འཁོར་ལོ་རྩེ་བརྒྱད་ཡོད་ནོ་གནམ་འཁོར་ལོ་རྩེ་བརྒྱད་ལ་དཔེ་བླངས་ནི་རེད༎ བར་ན་བཀྲ་ཤིས་རྟགས་བརྒྱད་ཡོད་ནོ་འདི་བར་ སྣང་ཡངས་མོ་དཔེ་བླངས་ནི་རེད༎ ཞབས་ན་པདྨ་འདབ་བརྒྱད་ཡོད་ནོ་འདི་ས་པདྨ་འདབ་བརྒྱད་ལ་དཔེ་བླངས་ནི་རེད༎
ད་ངའི་གཡས་ལ་བལྟས་ན་གཡས་ཇ་ཡག་གི། གཡས་ཇ་འཛམ་གླིང་ཉི་མ་ཤར་འདྲ་ཡག་གི། གཡོན་ན་བལྟས་ན་གཡོན་ཇ་ཡག་གི། གཡོན་ཇ་བཅོ་ལྔའི་དུང་ཟླ་ཚོས་འདྲ་ཡག་གི། མདུན་ནས་བལྟོས་ན་མདུན་ཇ་ཡག་གི། མདུན་ཇ་ བསང་ཐོ་རེངས་གི་སྐར་ཆུང་ཤར་འདྲ་ཡག་གི། གཉེན་ཞང་ཚན་ཚང་མའི་སྐུ་ལས་སོ་བདེ་མོ་ཡིན་ན་ཞེས་མག་ལྭ་སྐོན་པ།
ཚེག་བར་བཞི་པ་ཅན། ཝྭ་ར་ཎཱ་སིའི། གཙུག་ལག་སློབ་གླིང་། །མཁས་མང་ཚོགས་པའི། །ལྟེ་གནས་རང་ཡིན། །
ཚེག་བར་ལྔ་པ་ཅན། དྲང་སྲོང་གི་ནགས་འདབས། །ཝཱ་ཎཱ་ཡི་སློབ་ཆེན། །འཕགས་བོད་ཀྱི་མཁས་མང། །འཛོམས་ས་ཡི་གནས་མཆོག །
ཚེག་བར་དྲུག་པ་ཅན། གནས་མཆོག་ཝཱ་རཱ་ཎཱ་སིའི། །གཙུག་ལག་སློབ་གྲྭ་ཆེན་མོ། །འཕགས་བོད་གནའ་དེང་མཁས་མང་། །ཚོགས་པའི་ལྟེ་གནས་རང་ཡིན། །
ཚེག་བར་བདུན་པ་ཅན། གནས་མཆོག་དྲང་སྲོང་གི་ནགས་འདབས། །ཆེས་མཐོའི་གཙུག་ལག་གི་སློབ་གྲྭར། །འཕགས་བོད་གནའ་དེང་གི་མཁས་པ། །འདུས་པའི་ལྟེ་གནས་རང་ཆགས་ཡོད། །
ཚེག་བར་བརྒྱད་པ། གནས་མཆོག་དྲང་སྲོང་ལྷུང་བའི་ནགས་འདབས། །ཝཱ་ཎའི་ཆེས་མཐོའི་གཙུག་ལག་སློབ་གྲྭ། །འཕགས་བོད་གནའ་དེང་མཁས་པ་དུ་མ། །མཉམ་དུ་འཛོམས་སའི་ལྟེ་གནས་རང་ཡིན། །
ཚེག་བར་དགུ་པ། །རྨད་བྱུང་དྲང་སྲོང་ལྷུང་བའི་ནགས་ཀླུང་འདབས། །ཡིད་འོང་ལྟ་ན་སྡུག་པའི་མཐོ་སློབ་འདིར། །
འཕགས་བོད་གནའ་དེང་མཁས་མང་བྱེ་བ་ཕྲག།ལྷན་ཅིག་ཚོགས་པའི་ལྟེ་གནས་ཉིད་དུ་ངེས། ། ལྟ་བུ།
སྡེབ་སྦྱོར་ཚེག་བར་བརྒྱ་ཕྲག་དུ་མ་ཅན་ཡོད་པ་ལས། མ་མཐར་ཡང་བཅོ་ལྔ་པ་ཡན་ཆད། ནར་ནར་དང་རིལ་རིལ། གོར་གོར་དང་འཇོང་འཇོང་། གྲུ་གསུམ་དང་ཟླུམ་པོ་གང་ཞིག་བཟོ་ནའང་བཟོ་ཐུབ་པ་ཞིག་བསླབ་དགོས། དེ་ལྟར་བརྗོད་གཞི་གཅིག་ལ་ཚེག་བར་མང་ཉུང་གི་ཚིག་སྒྲོམ་གྱི་སྡེབ་སྦྱོར་གང་འདྲ་ཞིག་གི་ནང་དུ་འཇུག་ནའང་། དཀའ་ཚེགས་མེད་པའི་སྒོ་ནས་འཇུག་ཐུབ་པ་ཞིག་བྱུང་ན། དེའི་ཚེ་གཞི་ནས་སྡེབ་སྦྱོར་གྱི་རྐང་པ་ཚུགས་ཐུབ་པ་ཡིན་པས། ཚོད་དེ་མ་འཁྱོངས་ཀྱི་བར་དུ་བསླབ་དགོས།
བོད་རྒྱལ་གཉའ་ཁྲི་བཙན་པོའམ་འོ་ལྡེ་སྤུ་རྒྱལ་གྱི་དུས་ནས་བཟུང་འབྱོར་བའི་བོད་ཀྱི་རྒྱལ་ཁབ་སྤྱིའི་མིང་སྟེ། སྤོ་བོའི་ཆོས་འབྱུང་ལས། སྤོ་བོ་ཞེས་པའི་མིང་དོན་ནི། སྔོན་ཚེ་བོད་རྗེ་གྲི་གུམ་བཙན་པོའི་སྲས།། མཆེད་གསུམ་འབྲིང་པོ་བྱ་ཁྲི་འདིར་ཕེབས་ནས།། མི་ཡུལ་ཁྱད་དུ་འཕགས་པ་དགའ་བའི་ཚལ།། ཡུལ་འདི་ཤིན་ཏུ་སྤྲོ་བོ་གསུངས་ནས་བཞུགས།། ཡུལ་མིང་སྤོ་བོ་ཐོགས་དོན་དེ་ལྟར་ལགས།། ཞེས་བྱུང་བ་ལ་སྤྲོ་བོ་སྤོ་བོར་འགྱུར་དོན་ནི་སྤོ་བོའི་ཡུལ་སྐད་ཀྱི་ཁྲོད་དུ་ར་བཏགས་ཆད་པ་ཤིན་ཏུ་མང་བ་དཔེར་ན། སྤྲེའུ་ལ་སྤེའུ་དང་། བྲག་རི་ལ་བག་རི། སྤྲད་པ་ལ་སྤོད་པ། འབྲས་དཀར་ལ་འབས་དཀར་སོགས་ཧ་ཅང་མང་བའོ།།
ཆོ་འཕྲུལ་མཆོད་རྟེན་ནི་སྟོན་པས་ཆོ་འཕྲུལ་ཆེན་པོ་བསྟན་ཏེ་མུ་སྟེགས་སྟོན་པ་དྲུག་སྟེ་རྫོགས་བྱེད་དང་། ཕྱུགས་ལྷས་ཀྱི་བུ་། ཡང་དག་རྒྱལ་བ་ཅན། མི་ཕམ་སྒྲའི་ལ་བ་ཅན། ཀྭ་ཏ་ཡ་ནའི་བུ་ནོག་ཅན། གཅེར་བུ་བ་གཉེན་གྱི་བུ་བཅས་ཚར་བཅད་ཅིང་ཕམ་པར་བྱས་པའི་རྗེས། མཉན་ཡོད་ཛེ་ཏའི་ཚལ་དུ་རྒྱལ་བོ་ཤར་པ་དང་ལེ་ཙ་བྱི་སོགས་ཀྱིས་བཞེངས་པའི་མུ་ཕམ་བྱེད་ཀྱི་མཆོད་རྟེན་ནམ་ཆོ་འཕྲུལ་ཆེན་པོའི་མཆོད་རྟེན་དབྱིབས་གྲུ་བཞི་བང་རིམ་བཞི་དང་ལྡན་པ། ཕྱོགས་བཞི་གློ་འབུར་དང་བཅས་པའོ།
ལྷ་བབས་མཆོད་རྟེན་ནི་སྟོན་པས་སུམ་རྩེད་དུ་དབྱར་གནས་མཛད་དེ་ཡུམ་ལྡན་པ་ལ་བཀོད་ཅིབ་སྔ་དྲོ་དགག་བྱེད་མཛད། ཕྱི་དྲོ་འཛམ་བུ་གླིང་དུ་ཕེབས་པའི་ཚེ་གསལ་རྒྱལ་སོགས་ཀྱིས་ཡངས་པ་ཅན།གསལ་ལྡན་དུ་བཞེངས་པའི་དཔལ་ལྷ་ལས་བབས་པའི་མཆོད་རྟེན་ནམ་སུམ་ཅུ་རྩ་གསུམ་ལྷའི་མཆོད་རྟེན་དུ་གྲགས་པ། བང་རིམ་མཞིའམ་བརྒྱད་པ། ངོས་རེར་གློ་འབུར་དང་བཅས་པའི་གློ་འབུར་གྱི་དབུས་ན་ཐེམ་སྐས་ཡོད་པོའོ།
ཡོངས་གྲགས་ལ་བདེ་བར་གཤེགས་པའི་མཆོད་རྟེན་རྣམ་པ་བརྒྱད་དེ། པད་སྤུངས་མཆོད་རྟེན། བྱང་ཆུབ་མཆོད་རྟེན། སྒོ་མང་མཆོད་རྟེན། ཆོ་འཕྲུལ་མཆོད་རྟེན། ལྷ་བབས་མཆོད་རྟེན། དབྱེན་ཟླུམ་མཆོད་རྟེན། རྣམ་རྒྱལ་མཆོད་རྟེན། མྱང་འདས་མཆོད་རྟེན་བཅས་ནི་སངས་རྒྱས་ཀྱི་མཛད་ཆེན་བརྒྱད་མཛད་པའི་གནས་སུ་བཞེངས་པ་སྟེ། གཤམ་ནས་རེ་རེ་བཞིན་ངོ་སྤྲོད་ཀྱི་ཚུལ་དུ་གླེང་ན། བོད་དུ་བཞེངས་པའི་མཆོད་རྟེན་ནི། སྟོན་པ་ཤཱཀྱ་ཐུབ་པས་རྒྱ་གར་དུ་མཛད་པ་གཙོ་བོར་བསྟན་པའི་གནས་ཆེན་བརྒྱད་ཀྱི་མཆོད་རྟེན་བོད་ལུགས་སུ་བཞེངས་པ་སྟེ།
པད་སྤུངས་མཆོད་རྟེན་ནི་སྟོན་པ་སེར་སྐྱར་སྐུ་བལྟམས་མ་ཐག་ཕྱོགས་བཞིར་གོམ་པ་བདུན་རེ་སྤོས་པ་ན་མེ་ཏོག་པད་མ་བདུན་རེ་སྐྱེས་པ་དེའི་རྗེས་དྲིན་གྱི་ཆེད་དུ་གྲོང་ཁྱེར་སེར་སྐྱའི་ལུམ་བིའི་ཚལ་དུ་ཡབ་ཟས་གཙང་སོགས་ཀྱིས་བཞེངས་པའི་མཆོད་རྟེན་ལ་པད་སྤུངས་མཆོད་རྟེན་ཟེར། མཚན་གཞན་བཀྲ་ཤེས་འབྱུང་པའི་མཆོད་རྟེན་སྟེ་ཟླུམ་པོ་པདྨའི་འདབ་མ་ཅན་གྱི་བང་རིམ་བཞིའམ་བདུན་དུ་བརྩེགས་པའོ།
དབྱེན་ཟླམ་མཆོད་རྟེད་ནི་རྒྱལ་པོའི་ཁབ་ཏུ་ལྷས་བྱིན་གྱིས་དགེ་འདུན་རྣམས་དབྱེན་བྱས་པ་མཆོག་ཟུང་གིས་འདུས་པའི་ཚེ་རྒྱལ་བྱེད་ཚལ་སོགས་མ་ག་དྷ་བས་བཞེངས་པའི་དབྱེན་ཟླུམ་མཆོད་རྟེན་ནམ་འོད་ཟེར་ཅན་ནམ་བྱམས་དངོས་མཆོད་རྟེན་པ་བང་རིམ་བཞི་པ་གྲུ་བཞིའི་ཟུར་བཞི་མཉམ་པར་བཅད་པ་ལྟ་བུའོ།
བྱང་ཆུབ་མཆོད་རྟེན་ནི་རྒྱལ་པའི་ཁབ་ཏུ་མངོན་པར་རྫོགས་པར་སངས་རྒྱས་པའི་ཚེ་རྒྱལ་བོ་གཟུགས་ཅན་གྱི་སྙིང་པོ་སོགས་ཀྱིས་བཞེངས་པའི་བྱང་ཆུབ་ཆེན་པོའི་མཆོད་རྟེན་དབྱིབས་གྲུ་བཞི་བང་རིམ་བཞི་དང་ལྡན་པའོ།
གངས་ཅན་བོད་ཀྱི་བརྡ་སྤྲོད་པའི་བསྟན་བཅོས་སུམ་ཅུ་པ་དང་རྟགས་འཇུག་གི་རྣམ་གཞག་རྒྱ་ཆེར་བཤད་པ་ཐོན་མིའི་ཞལ་ལུང་ཞེས་བྱ་བ་བཞུགས་སོ། །
དགག་གཞག་ཟེའུ་འབྲུ་སྤུངས་པའི་འདབ་བརྒྱ་ཡིན་གྱི་ཚིག་ཟིན་ངོ་གདོང་གཉེར་བའི་སྡོང་སྐམ་མིན།།
བློ་གྲོས་གཤོག་ལྡན་བུང་བའི་དགའ་སྟོན་ཡིན་གྱི་ཐོས་བརྩོན་ནོར་གྱིས་དབུལ་བའི་སྤྱོད་ཡུལ་མིན།།
དེ་ནས་ཐོན་མི་རྒྱ་གར་གྱི་ཡུལ་ཁམས་ཆེ་བ་ཀུན་ཏུ་མྱུལ་ཞིང་། མཐར་ལྷོ་ཕྱོགས་ཀྱི་མཁས་པ་བྲམ་ཟེ་ཆེན་པོ་ལི་བྱིན་སློབ་དཔོན་དུ་བསྟེན་ནས་ཡིག་རིགས་དུ་མ་ལ་མཁས་པར་སྦྱངས། པཎྜི་ཏ་ལྷ་རིག་པའི་སེང་གེ་ཞེས་པ་ལས་སྒྲ་པཱ་ཎི་བ་དང་། ཀ་ལཱ་པ། ཙཱནྡྲ་བ་རྣམས་དང་། རྟོགས་སླ་བ་རྒྱལ་བོ་ལུགས་ཀྱི་བསྟན་བཅོས་དང་། རྟོགས་དཀའ་བ་པཎྜི་ཏའི་ལུགས་ཀྱི་བསྟན་བཅོས་དམ་པའི་ཆོས་སྤྱན་རས་གཟིགས་ཀྱི་མདོ་རྒྱུད་ཉི་ཤུ་རྩ་གཅིག་དང་བཅས་པ་ལ་བསླབས།
ཐོན་མེའི་སློབ་དཔོན་གྱི་མཚན་ལ། ལི་བི་ཀ་ར། ལི་བྱིན། ལེགས་བྱིན། ལི་བྱིན་ཧ་ར་ཞེས་ཡི་གེ་མི་འདྲ་བ་དུ་མ་བྱུང་བ་ལས། ཀརྨ་སྨོན་ལམ་འོད་ཟེར་གྱི་སུམ་རྟགས་འགྲེལ་བར། ལི་བི་ཀ་ར་ཞེས་པ་ཡིག་མཁན་དུ་བསྒྱུར་འདུག དེ་ལྟ་ན་ལི་བི་ཞེས་པ་ཡིག་གཟུགས་དང་། ཀ་ར་ཞེས་པ་བྱེད་པ་པོའམ་བྱེད་མཁན་གྱི་སྐད་དོད་ཡིན་ནོ། །རྣམ་གླིང་བས་བོད་སྐད་དང་འདྲ་བར་སློབ་དཔོན་ལེགས་བྱིན་ཞེས་བྲིས་པ་དང་། གསེར་ཏོག་གིས་ལི་བྱིན་ཧ་ར་ཞེས་བྲིས་པ་གཉིས་ལ་ཁུངས་ཚད་ལྡན་ཡོད་མེད་བཙལ་དགོས་སོ།།
བུ་སྟོན་ཆོས་འབྱུང་དང་། དེབ་ཐེར་སྔོན་པོ། ངོར་བ་དཀོན་ལྷུན་གྱི་ཆོས་འབྱུང་སོགས་སུ། པཎྜི་ཏ་ལྷའི་རིག་པ་སེང་གེ་གཅིག་པུ་ལས་མ་བྱུང་བ་ལ་དཔགས་ན་ལི་བི་ཀ་ར་སྟེ་ཡིག་མཁན་ལྷའི་རིག་པའི་སེང་གེ་ཞེས་ཐོན་མིའི་སློབ་དཔོན་གྲགས་ཆེ་བ་འདི་གཅིག་པུ་ལས་ལི་བྱིན་དང་ལྷའི་རིག་པའི་སེང་གེ་གཉིས་གང་ཟག་སོ་སོ་བ་མིན་ནམ་སྙམ་སྟེ། ཐོན་མི་རང་གི་གསུང་མགུར་དུ་ཡང་།
ཞེས་ལི་བྱིན་གཅིག་པུ་ལས་སོགས་སྒྲ་ཙམ་ཡང་མ་གསུངས་པའི་ཕྱིར་རོ། །དེ་ལྟར་ན་ལི་བྱིན་ཞེས་པ་ལི་བི་ཀ་ར་ཞེས་པའི་ལི་བི་ལ་ཡི་གེ་བསྣན་པའི་ཚུལ་གྱིས་ལི་བྱིན་དུ་བརྗོད་པའམ་ཟུར་ཆག་པ་གང་རུང་དུ་གོར་མ་ཆག་པས་ལེགས་བྱིན་དང་ལི་བྱིན་ཧ་ར་ཞེས་པ་རང་བཟོ་བྱས་པ་ལས་འོས་མེད་དོ། །སྡེ་སྲིད་སངས་རྒྱས་རྒྱ་མཚོའི་བེ་དཀར་གཡའ་སེལ་དུ་ཡིག་མཁན་ལི་བྱིན་ཞེས་བྲིས་པ་ལ་ཟློས་སྐྱོན་ཡོད་མེད་ཀྱང་བརྟག་དགོས་ཏེ། ལི་བྱིན་ནི་ཡིག་མཁན་གྱི་སྐད་དོད་ཡིན་པའི་ཕྱིར་རོ།།
ཐོན་མི་རྒྱ་གར་དུ་ལོ་ག་ཙམ་བཞུགས་གསལ་བར་བཤད་པའི་སྔོན་གྱི་ཡིག་ཚང་མ་མཐོང་ཡང་། སྲོང་བཙན་དགུང་ལོ་ཉེར་གསུམ་བཞེས་ཐོག་རྒྱའི་ཡིག་ཚང་ལྟར་ན་བལ་བཟའ་ཁྲི་བཙུན་ཁབ་ཏུ་བསུ་དུས་བློན་པོ་འགར་གྱི་རོགས་སུ་ཐོན་མི་ཡོད་ངེས་པ་ཡིན་ལ། དེ་ལྟ་ན་བོད་མཁས་པའི་དམ་ཆོས་གླེགས་བམ་སྒྲུབ་ཚུལ་ལས་ཐོན་མི་རྒྱ་གར་དུ་ལོ་བདུན་བཞུགས་པར་བཤད་པ་དེ་ཡང་ཁུངས་དང་འབྲེལ་ལམ་སྙམ་མོ།།
དེ་ནས་སློབ་དཔོན་ལི་བྱིན་ལ་ཐོན་མིས་གསེར་གྱི་མཆོད་པ་དང་བཅས་བཀའ་དྲིན་ཆེ་བའི་ཆེད་བརྗོད་ཞུས་པ་ནི་འདི་ལྟར།
དེ་ནས་བོད་དུ་ཕྱིར་ལོག་ཁར་སྒྲ་རིག་པའི་བསྟན་བཅོས་བསླབས་ཚད་ཀྱི་རྒྱ་དཔེ་དང་། གཞན་འདུས་པ་རིན་པོ་ཆེའི་ཏོག མདོ་ཟ་མ་ཏོག་བཀོད་པ། སྤྱན་རས་གཟིགས་ཀྱི་མདོ་རྒྱུད་ཉི་ཤུ་རྩ་གཅིག དགེ་བ་བཅུའི་མདོ་ལ་སོགས་པའི་རྒྱ་དཔེ་རྣམས་ཀྱང་གདན་དྲངས་པར་མཛད་དོ། །བོད་མཁས་པའི་དམ་ཆོས་གླེགས་བམ་སྒྲུབ་ཚུལ་ལས། རྒྱ་གར་རྒྱལ་པོས་སྲོང་བཙན་ལ་སྐྱེས་ལན་དུ། མདོ་སྡེ་དཀོན་མཆོག་སྤྲིན། དམ་པའི་ཆོས་པདྨ་དཀར་བོ། གཙུག་ཏོར་དྲི་མེད་ཀྱི་གཟུངས། ནོར་བུ་ཀཻ་ཏུ་ཞེས་པ་མུན་རུམ་ན་བཞག་པས་འོད་གསལ་བ་ཞིག་བཅས་བསྐུར་བ་བསྣམས་ནས་བོད་ལ་བདེ་བར་བྱོན་ཅེས་འབྱུང་ངོ་།།
དེ་ནས་བོད་འབངས་རྣམས་སྒྲ་དང་ཡི་གེའི་རིག་པའི་གནས་ཀྱི་དགའ་ཚལ་དུ་གཞུག་པའི་སླད་དུ་སྲོང་བཙན་རང་ཉིད་ནས་ཐོན་མི་སློབ་དཔོན་དུ་བསྟེན་ཏེ་ལྷ་སའི་སྐུ་མཁར་ཕ་བོང་ཁའི་མ་རུ་ཞེས་བྱ་བར་ལོ་གསུམ་མམ་བཞི་ལ་མཚམས་བཅད་ཀྱི་ངང་ནས་ཡི་གེ་འབྲི་ཀློག་ལ་མཁས་པར་སྦྱངས། དེ་བཞིན་དུ་བློན་འབངས་ཀུན་གྱིས་ཀྱང་རྒྱལ་བོའི་བཀའ་བཞིན་དུ་སྒྲ་དང་ཡི་གེ་ལ་གུས་རྟག་བརྩོན་པས་སྦྱངས་པ་རྒྱ་ཆེར་བྱས། ལོ་སྔ་ཕྱི་འདི་དག་ཏུ་ཐོན་མིས་བོད་ཡིག་གསར་བཟོ་དང་བརྡ་སྤྲོད་པའི་བསྟན་བཅོས་རྣམས་ཀྱང་རིམ་གྱིས་བརྩམས་པར་གསལ་ཏེ། དེའི་ཚུལ་ནི་འོག་ཏུ་རྒྱས་པར་འཆད་པར་འགྱུར་རོ།།
དེའི་ཚེ་སློབ་དཔོན་ཐོན་མི་སམྦྷོ་ཊ་ལ་རྒྱལ་བོས་བཀུར་སྟི་དང་སྲི་ཞུ་བློར་མི་ཤོང་བ་མཛད་དེ། སློབ་དཔོན་ཞེས་པའི་མཚན་ཡང་མཚམས་འདི་ནས་ཐོགས་པར་མངོན། བོད་ཡིག་གསར་བཟོའི་ཕྱག་རྗེས་ལ་གཟེངས་བསྟོད་པའི་དོན་དུ། བོད་ཕྲུག་མཛངས་མི་རིམ་བྱོན་བདུན་ཡོད་པ་ལས་ཐོན་མི་དེའི་གྲས་ཀྱི་མཛངས་མི་བཞི་བར་བསྔགས་སོ། །མཛངས་མི་ཞེས་པ་མཁས་པའམ་ལག་རྗེས་ཆེན་པོ་ཅན་གྱི་དོན་ནོ། །འདི་ལ་དཔའ་བོ་གཙུག་ལག་ཕྲེང་བའི་ཆོས་འབྱུང་ལས།
ཞེས་བཤད་པ་ནི་དེ་ཁོ་ན་ཉིད་དོ། །དེའི་རྐྱེན་གྱིས་བློན་པོ་འགའ་ཞིག་གི་བློ་ལ་མ་བབས་ནས་རྒྱལ་བོས་འབངས་ལ་འདི་ལྟར་བཀུར་བ་མི་རིགས་སོ་ཞེས་ལྐོག་ལབ་གླེང་བ་ཐོན་མིས་གསན་ནས། ཉིན་གཅིག་རྒྱལ་བོ་གྲལ་གྱི་གུང་ན་བཞུགས། བློན་པོ་ཆེ་དགུ་རྣམས་ཀྱིས་མཐའ་བསྐོར་བའི་དབུས་སུ་ཐོན་མི་ཡར་ལ་བཞེངས་ནས་ཕྲག་དོག་འཇོམས་པའི་གླུ་དབྱངས་མཆི་མ་དཀུ་བའི་ང་རོར་དང་བཅས་འདི་ལྟར་བླངས་སོ།།
ཞེས་དེ་སྐད་གླུར་བླངས་པས་ཕྲག་དོག་བྱེད་པའི་བློན་པོ་རྣམས་གཅིག་གིས་གཅིག་ལ་བལྟས། ཐོན་མིས་གང་གསུངས་ཐམས་ཅད་མདེའུ་རྩེ་རྣོན་པོས་གནད་ལ་ཕོག་པ་བཞིན་དུ་གྱུར་ནས་འགྲན་སེམས་ཞི་ཞིང་། ཐོན་མིའི་བཀའ་དྲིན་གྱི་རི་མོ་བློན་འབངས་ཐམས་ཅད་ཀྱི་སེམས་ལ་གསུབ་ཏུ་མེད་པར་གྱུར་ཏོ།།
གོང་གི་མ་བུ་སོགས་ཀྱི་བཤད་ཚུལ་འདི་རྒྱལ་རབས་གསལ་མེ་ལས་བཤད་པ་འདིར་དྲངས་པ་ཡིན་ལ། རྔོག་ལོ་ཙཱ་བའི་དག་ཡིག་ཏུ། ཡི་གེའི་བུ་དྲུག་ཅེས་པ་ནི་གི་གུ་སོགས་བཞི་དང་ར་བཏགས་ཡ་བཏགས་ཏེ་དྲུག་ལ་ངོས་འཛིན་ཏོ།།
རྒྱལ་རབས་གསལ་མེར། ན་ལོག་ཤ་ལོག་ཐ་ལོག་བྱེད་པ་སོགས་ནི། སཾ་སྐྲྀ་ཏའི་སྐད་བོད་དུ་གཟུངས་སྔགས་སུ་བསྒྱུར་དུས། ཡི་གེའི་རྣམ་དཔྱོད་ལ་མཁས་པའི་པཎྜི་ཏ་དང་ལོ་ཙཱ་བ་རྣམས་ཀྱིས་རྟིང་དུ་བཅོས་སོ། །ཞེས་ཟེར།
འདི་ལ་རྗེས་སུ་དཔག་པའི་ཚུལ་གྱིས་བརྟགས་ན་ཐོན་མི་ལོ་ཙཱ་བ་ཆེན་པོ་ལ་དུས་དེར་འཐུག་པོ་ལྔ་དང་ལོག་པ་ལྔ་སོགས་བོད་ཡིག་ཏུ་ཇི་ལྟར་འབྲི་དགོས་པའི་ཐུགས་ཁུར་ཆེན་པོ་བཤོལ་དུ་མེད་པ་དེ་བབས་འདུག་པས་ཁོང་གིས་བོད་ཡིག་བྱིངས་གཏན་ལ་ཕབ་དུས་འཐུག་པོ་ལྔ་དང་ལོག་པ་ལྔ་སོགས་ཞར་ལ་བཟོས་ཟིན་ཅེས་བཤད་ན་རིགས་ཀྱི། ཕྱིས་ཀྱི་ལོ་པཎ་རྣམས་ཀྱིས་བཟོས་ཞེས་པ་ལ་རྒྱུ་མཚན་ཡང་དག་ཅི་ཡང་འགོད་རྒྱུ་མེད་སྙམ་མོ།།
སྡེ་སྲིད་སངས་རྒྱས་རྒྱ་མཚོས་མཛད་པའི་རྒྱལ་དབང་ལྔ་བའི་མཆོད་སྡོང་དཀར་ཆག་ཏུ། འཐུག་པོའི་ཡི་གེ་ལྔ་དང་ལོག་པའི་ཡི་གེ་དྲུག་དོར་བར་མཛད། ཅེས་ཀྵ་ཡིག་ལོག་ཡིག་གྲས་སུ་བཞག་པ་ནི་འཐད་པར་མི་སེམས་སོ།།
ཡང་མར་བ་ལོ་ཙཱའི་སྐུ་དུས་སུ་བྲིས་ངེས་པའི་སྔོན་གྱི་ཡི་གེ་ཆེས་རྙིང་བ་ཞིག་ཏུ། ཡི་གེ་དེ་དྲུག་ཡུལ་དྲུག་གི་མིང་ཟུར་ལས་རྙེད་པར་བཤད་དེ། ཅ་ནི་གན་ཅག་གི་མིང་ཟུར་ལས་རྙེད། དེ་བཞིན་དུ་ཆ་ནི་གུགས་ཆོག་ལས་རྙེད། ཇ་ནི་ཐེ་རང་ཇ་གྲོང་ལས་རྙེད། ཞ་ནི་ཞང་ཞུང་ལས་རྙེད། ཟ་ནི་ཟ་ཧོར་ལས་རྙེད། འ་ནི་འ་ཞ་ལས་རྙེད་ཅེས་འཁོད་སྣང་སྟེ་ད་ལྟ་འདི་འདྲའི་ཡིག་རྙིང་ལག་ཏུ་ཆུད་དཀའོ།།
ཐོན་མི་རྒྱ་གར་དུ་ཕེབས་པའི་དུས་དེ་ཙ་ན། ལཉྫ་ལ་ལྷའི་ཡི་གེ ཝརྟུ་ལ་ཀླུའི་ཡི་གེ ནཱ་ག་ར་མིའི་ཡི་གེ་ཞེས་གྲགས་པ་རྣམས་ཡོད་པ་ལས་ལཉྫ་ལ་དཔེར་བྱས་ནས་དབུ་ཅན་དང་། ཝརྟུ་ལ་དཔེར་བྱས་ནས་དབུ་མེད་དང་། ནཱ་ག་ར་ལ་དཔེར་བྱས་ནས་ལན་ཝར་གྱི་འབྲི་ཚེགས་ལས་སྟབས་བདེར་བྱས་ཞེས་པ་འདི་ནི་སྤྱིར་བཏང་མཁས་པ་ལ་ཡོངས་སུ་གྲགས་པའི་གཏམ་མོ།།
གང་ལྟར་རྒྱ་གར་གྱི་གཟབ་བྲིས་ལཉྫ་དང་། བཤུར་བྲིས་ཝརྟུ་ལ་དཔེར་བླངས་པའི་ཚུལ་ནི་ད་ལྟའི་དུས་ཀྱི་འབྲི་རྒྱུན་ལས་ཀྱང་གསལ་བར་རྟོགས་ཏེ། རྣམ་པར་དཔྱོད་པ་ཞིབ་མོའི་སྒོ་ནས་ཕན་ཚུན་བསྡུར་ཏེ་བལྟས་ན་གང་ལ་དཔེར་ལེན་སའི་གཞི་དང་དཔེ་དེ་ལྟར་བཟོས་པའི་དབྱིབས་རྣམས་གསལ་བར་འཆར་བ་ནི་གཟུ་བོར་གནས་པའི་བློ་ལྡན་ཞིག་ལ་གཏམ་གྱི་ཕྲེང་བ་མང་བོ་སྤེལ་མི་དགོས་པར་གདའ་འོ།།
ཁ་ཅིག་གིས། ཐོན་མིས་ཡི་གེ་བཟོ་བའི་མ་ཕྱི་ལན་ཝར་དུ་བཤད་པ་མི་འཐད་དེ། ཁ་ཆེའི་ཡི་གེ་ལ་དཔེར་བླངས་པ་ཡིན་ནོ་ཟེར། དེ་ལ་འགལ་བ་མེད་དེ། ཁ་ཆེ་ནི་རང་རེའི་བོད་མངའ་རིས་ཀྱི་ནུབ་མཐའ་དང་འབྲེལ་བར་ཆགས་པའི་ཆུ་བོ་སིནྡྷུ་འབབ་པའི་ཡུལ་ཀསྨི་ར་ཡིན་ལ། གནའ་དུས་ཀསྨི་ར་ནི་རྒྱ་གར་ནུབ་མའི་ཁོངས་སུ་གཏོགས་ཤིང་། དེའི་སྔོན་གྱི་ཡི་གེ་ཡང་ལན་ཝར་གྱི་དབྱངས་གསལ་དང་ཧ་ལམ་འདྲ་བས་ན་ཐོན་མིས་ཡི་གེ་བཟོ་སྐབས་ཁ་ཆེའི་ཡི་གེ་ལས་ཀྱང་ལེགས་ཆ་ཅི་རིགས་བླངས་པར་སྲིད་དོ།།
ད་ལྟའི་ལོ་རྒྱུས་སྨྲ་བ་ཁ་ཅིག་གིས། ཐོན་མིའི་སློབ་དཔོན་ལི་བྱིན་ཞེས་པའི་ལི་ནི་ལི་ཡུལ་ལ་ངོས་བཟུང་ཞིང་། བོད་ཡིག་གི་ཕྱི་མོ་ཡང་ལི་ཡུལ་གྱི་གྲོང་ཁྱེར་ཧོ་ཐེན་གྱི་སྔོན་གྱི་ཡི་གེ་ཡིན་པར་བཤད་པ་སོགས་ནི་བོད་ཀྱི་མཁས་པ་ལ་ཡོངས་སུ་མ་གྲགས་པའི་གཏམ་ཞིག་སྟེ། ཐོན་མི་རང་གི་མགུར་དུ།
ཞེས་གང་ལ་ཕེབས་པའི་ཡུལ་གསལ་བར་བསྟན་པའི་ཚིག་གི་དངོས་ཤུགས་གང་དུ་ཡང་ལི་ཡུལ་ལ་ཕེབས་པར་མ་གསུངས་ཤིང་། ལི་ཡུལ་ནི་འབྲུག་རྒྱལ་དབང་ཆོས་རྗེས་མཛད་པའི་བ་སོ་བ་རྟ་ཚག་རྗེ་དྲུང་བློ་བཟང་བསྟན་པའི་མགོན་པོའི་རྣམ་ཐར་དུ་གསལ་བ་ལྟར། བོད་མངའ་རིས་ཀྱི་བྱང་ཕྱོགས་དང་འདབས་འབྲེལ་བའི་ཡུལ་ལྕང་ར་སྨུག་པོ་ཞེས་བྱ་བ། ད་ལྟ་ཤིན་ཅང་དུ་འབོད་པའི་ཡུལ་ཁམས་འདི་ཡིན་ལ། འདི་གནའ་སྔ་མོ་ནས་རྒྱ་གར་གྱི་ཁོངས་སུ་གཏོགས་པའི་གཏམ་ཟུར་ཙམ་ཡང་མི་སྣང་ངོ་།།
ཡང་ཁ་ཅིག འགྲེལ་བ་བསྟན་པའི་སྒྲོན་མེའི་ལུང་འགྲེལ་ཚུལ་གོང་གི་དེ་མི་འཐད་དེ། པྲ་སྟི་ལྟར་ན། དང་པོ་ཞེས་པ་རྩ་བ་བརྒྱད་ཀྱི་དང་པོ་དང་། ལྔ་བ་ཞེས་པ་དང་པོའི་ལེའུ་ལྔ་བ་ཞེས་འགྲེལ་ཞིང་། དེ་བཞིན་དུ་རྟགས་འཇུག་གི་སྐབས་གཉིས་པ་ཞེས་པ་རྩ་བ་བརྒྱད་ཀྱི་གཉིས་པ་དང་། དྲུག་པ་ཞེས་པ་གཉིས་པ་དེའི་དྲུག་པ་ཞེས་འགྲེལ་དགོས་སོ་ཞེས་ཟེར་བ་ལ་ཡང་ལན་ཇི་ལྟར་གདབ་དཔྱད་དགོས་སོ།།
གཞན་ཡང་། མཆན་འགྲེལ་ངོ་མཚར་འཕྲུལ་གྱི་ལྡེ་མིག་ཏུ། འགྲེལ་བ་བསྟན་པའི་སྒྲོན་མེར་བཀོད་པའི་རྩོད་གཞིར་གྱུར་པའི་སུམ་རྟགས་སོ་སོའི་མཇུག་གི་གཞུང་དེ་སུམ་ཅུ་བའི་རྩ་བའི་མཇུག་ཏུ་མི་འགོད་ཅིང་། རྟགས་འཇུག་གི་མཇུག་ཁོ་ནར་བཀོད་པའི་དགོས་པ་དང་། ཀུན་ཏུ་བཟང་བོ་ཞེས་པ་ལ་རྣམ་པ་ཀུན་ཏུ་ཚིག་དོན་བཟང་བོ་ཞེས་འགྲེལ་བ་དང་། གཉིས་པ་རྟགས་འཇུག་ཅེས་པས། ཐོན་མིས་བསྟན་བཅོས་བརྒྱད་ཀྱི་གཉིས་པ་རྟགས་འཇུག་ཡིན་པར་གང་ན་གསུངས་ཡོད་ཚུལ་རྣམས་ལ་རྒྱ་ཆེར་དཔྱད་དུ་ཡོད་ཀྱང་རེ་ཞིག་ཆོག་ཤེས་པར་བྱའོ།།
གསུང་རབ་གང་དང་གང་བསྒྱུར་པ་ནི། ཐོག་མར་སྤྱན་རས་གཟིགས་ཀྱི་མདོ་རྒྱུད་ཉེར་གཅིག་བསྒྱུར་བར་མཛད་དེ། དེ་ཉེར་གཅིག་ནི་རྒྱལ་བོའི་བཀའ་ཆེམས་ཀྱི་ལོ་རྒྱུས་ཆེན་མོ་ལས་བྱུང་བ་དཔའ་བོ་གཙུག་ལག་ཕྲེང་བའི་ཆོས་འབྱུང་དུ་བཀོད་པ་འདི་ལྟར།
འདི་ལས་འོད་ཟེར་རྣམ་བཀོད་དང་། ཆུ་ཀླུང་སྣ་ཚོགས། སྣང་བ་རོལ་པ། མཚན་རབ་ཡོངས་བསྟན་རྣམས་དེང་སང་བཀའ་འགྱུར་གྲས་སུ་མི་སྣང་ཞིང་། གཞན་མ་རྣམས་ཕྱིས་སུ་འགྱུར་བཅོས་བྱས་པའི་ཁྱད་པར་ཙམ་ལས་ཚང་མ་ཡོད་དོ་ཞེས་གྲགས་སོ།།
གོང་གི་གཞུང་དེ་དག་ལ་ཕྱིས་ཀྱི་ལོ་ཙཱ་བ་མཁས་པ་རྣམས་ནས་འགྱུར་བཅོས་དང་སྐད་གསར་བཅད་ཀྱིས་གཏན་ལ་ཕབ་པར་བརྟེན། དང་ཐོག་ཐོན་མིས་བསྒྱུར་ཚད་ཀྱི་གཞུང་གི་མཇུག་ཏུ་ཐོན་མིའི་འགྱུར་བྱང་ཡོད་པའི་ངེས་པ་མ་མཆིས་མོད། དཔང་སྐོང་ཕྱག་རྒྱ་བའི་མཇུག་ཏུ་ད་ལྟའང་ཐོན་མིའི་འགྱུར་བྱང་བཀོད་ཡོད་དོ། །དཔང་སྐོང་ཕྱག་རྒྱ་བ་ལ་ཡི་གེ་འབྲི་ཚུལ་འདྲ་མིན་སྣ་ཚོགས་ཡོད་དེ། སྤང་སྐོང་། པང་ཀོང་། ཕྱག་བརྒྱ་སོགས་ལས་གང་དག་བརྟག་པར་འཚལ།
སྤྱིར་བོད་དུ་གཞུང་བསྒྱུར་བ་རྣམས་ལ་རྒྱ་གར་སྐད་དང་། འགྱུར་ཕྱག་དང་ཤོ་ལོ་ཀ་དང་བམ་པོའི་གྲངས་ཚད་དང་། འགྱུར་བྱང་འགོད་པ་སོགས་ཀྱི་སྲོལ་ནི་སྲོང་བཙན་རྗེས་ཀྱི་རྒྱལ་རབས་ལྔ་བ་ཁྲི་སྲོང་ལྡེ་བཙན་རིང་གི་ལོ་ཙཱ་བ་སྐ་ཅོག་ཞང་གསུམ་གྱི་དུས་སུ་རྒྱལ་བའི་གསུང་རབ་རྒྱ་ཆེར་བསྒྱུར་བའི་ཚེ་བཀས་བཅད་པ་ལ་བརྟེན་ནས་བྱུང་བས་ན། ཐོན་མིའི་དུས་སུ་དེ་དག་ཅི་ནས་ཀྱང་ཡོད་པའི་བཀས་བཅད་ཀྱི་ངེས་པ་མ་མཛད་དོ།།
རྒྱ་ནག་གི་བཀའ་བསྟན་རྣམས་ལ་འགྱུར་བྱང་གི་དོད་དུ་ལོ་ཙཱ་བའི་མཚན་ཙམ་འགོད་པ་ལས། རྒྱ་གར་སྐད་དང་། འགྱུར་ཕྱག་དང་། བམ་གྲངས་འགོད་པ་སོགས་ནི་བོད་ཀྱི་ཐུན་མོང་མ་ཡིན་པའི་ཆོས་སུ་སྣང་ངོ་། །དེ་བཞིན་དུ་རྒྱ་ནག་གི་འགྱུར་བྱང་གཞུང་གི་མཇུག་ཏུ་མི་འགོད་པར་དབུར་འགོད་པ་ནི་རྒྱ་ནག་གི་ཐུན་མོང་མ་ཡིན་པའི་ཆོས་སོ།།
ས་བཅད་འདི་མཚམས་འདིར་བཀོད་ན་གཞུང་དོན་ལྟ་བ་ལ་སྒྲིབ་པར་འགྱུར་བས་མཇུག་མཐའི་གཤམ་དུ་བཀོད་པ་ལ་བལྟ་བར་འཚལ།)
ཀ བསྟན་འགྱུར་གྱི་སྒྲ་རིག་པའི་སྡེ་ཚན་གཤམ་དུ་བཞུགས་པའི་དག་ཡིག་སྨྲ་སྒོ་མཚོན་ཆ་རྩ་འགྲེལ།
རྒྱ་གར་གྱི་པཎྜི་ཏ་ནོར་བཟང་གྲགས་པས་ཙཱནྡྲ་བྱཱ་ཀ་ར་ཎའི་ཡན་ལག་རབ་ཏུ་བྱེད་པ་སྨྲ་བའི་སྒོ་ཞེས་བྱ་བ་ཞིག་བརྩམས་པ་ལས། འདི་དང་དཔལ་ལྡན་ནཱ་རོ་བ་གཉིས་ཀྱི་སློབ་མ་པཎྜི་ཏ་སྨྲྀ་ཏི་ཛྙཱ་ན་ཀཱིརྟི། བོད་དུ་ཕེབས་ནས་འབྲོམ་སྟོན་པ་དང་། གླིང་གེ་སར་རྒྱལ་བོའི་སློབ་དཔོན་མཛད། མཐར་ཁམས་ཀྱི་ཀློང་ཐང་དུ་ཡུན་རིང་བཞུགས་ཤིང་། བོད་ཀྱི་སྐད་ཡིག་ལ་བྱང་བར་ལོབས་པ་ན། རྒྱ་གཞུང་དུ་མ་རང་འགྱུར་དུ་མཛད་སྐབས་སྒྲ་དང་སུམ་རྟགས་གང་ལ་ཡང་མཁོ་ཆེ་བའི་དག་ཡིག་སྨྲ་སྒོ་མཚོན་ཆ་ལྟ་བུ་ཞེས་བྱ་བ་བརྩམས་ནས་བོད་སྐད་ལྟར་རང་འགྱུར་དུ་མཛད། ཅེས་པ་ནི་མཁས་པ་རྣམས་ལ་ཡོངས་སུ་གྲགས་པའི་གཏམ་མོ།།
ནམ་བརྩམས་པའི་དུས་ནི། རབ་བྱུང་དང་པོའི་གོང་རོལ་དེ་མ་ཐག་གི་དྲུག་ཅུ་སྐོར་དེའི་བགྲང་བྱ་སོ་བརྒྱད་པ་ཤིང་འབྲུག་ ལོར་འཁྲུངས་པའི་འབྲོམ་སྟོན་པ་རྒྱལ་བའི་འབྱུང་གནས་དགུང་ལོ་ཉི་ཤུ་ཙམ་གྱི་དུས་སུ་སྨྲྀ་ཏི་སྟེ་མཚན་གཞན་སྒྲའི་ཚེར་མ་ཞེས་བྱ་བ་ཁམས་སུ་བྱོན་པའི་དྲུང་ནས་སྒྲ་དང་ལེགས་སྦྱར་གྱི་སྐད་ཡིག་བསླབས་ངེས་པས་ན། སྨྲ་སྒོ་ཡང་དུས་དེ་ཙམ་ཞིག་ལ་བརྩམས་པར་རྗེས་སུ་དཔོག་གོ །
སྨྲྀ་ཏི་ཐོག་མར་བོད་དུ་ཕེབས་དུས་བོད་སྐད་མི་མཁྱེན་ཅིང་གཙང་རྟ་ནག་ཏུ་ཁྱིམ་ཚང་ཞིག་གི་ར་ལུག་འཚོ་བའི་རྫི་བོ་བྱས། དེར་བཞུགས་དུས་ངུ་བྲོ་བ་གསུམ་དང་དགོད་བྲོ་བ་གསུམ་བྱུང་བའི་ལོ་རྒྱུས་ཡོད། ཁོང་གིས་ཁྱིམ་དེའི་ཕྱི་སྒོའི་ཡ་ཐེམ་ལ།
ཞེས་བྲིས་ཡོད་པ་སྔོན་རྒྱ་གར་དུ་སྨྲྀ་ཏི་བླ་མར་བསྟེན་པའི་ལོ་ཙཱ་བ་དཔྱལ་སེ་ཙ་བསོད་ནམས་རྒྱལ་མཚན་གྱིས་མཐོང་སྟེ་རང་གི་བླ་མའི་ཕྱག་བྲིས་སུ་ངོ་ཤེས་ནས་འདི་སུས་བྲིས་དྲིས་པར། ངེད་ཀྱི་ཨ་བོ་ཐང་རྙེད་ཀྱིས་བྲིས་ཟེར། ད་ལྟ་གང་ན་ཡོད་དྲིས་པས། ར་རྫི་ལ་སོང་ཟེར། ལོ་ཙཱ་བས་ཁྱིམ་དེར་གསེར་བྱིན་ནས་སྨྲྀ་ཏི་བླུས། རང་ཡུལ་དུ་སྤྱན་དྲངས་པ་ནས་བཟུང་འཕྲིན་ལས་རྒྱས་ཞེས་པའི་ལོ་རྒྱུས་ཡ་མཚན་པ་མང་བོ་ཡོད་དོ།།
སི་ཏུ་གཙུག་ལག་ཆོས་ཀྱི་སྣང་བའི་སུམ་རྟགས་འགྲེལ་བར། སྨྲ་སྒོ་རྩ་འགྲེལ་ལ་མི་འཐད་པ་ཤིན་ཏུ་མང་ཞིང་མཁས་པ་གཞན་གྱིས་གནོད་བྱེད་བཀོད་པ་གནད་དུ་སོང་བའང་མང་བར་སྣང་བས་འཕགས་ཡུལ་མཁས་པའི་ལེགས་བཤད་ནི་མིན་པར་ངེས་ཞེས་གསུངས་པས་ན་རྩ་འགྲེལ་གཉིས་སྨྲྀ་ཏིའི་གསུང་དུ་ཞལ་གྱིས་མི་འཆེ་བར་སྣང་ངོ་། །འོན་ཀྱང་སུམ་ཅུ་བའི་སྐབས་སུ་འགའ་ཞིག་དྲངས་པ་སོགས་གཞུང་འདིའི་དོན་དང་སྐབས་འགར་མཐུན་པའི་ལེགས་བཤད་མང་དག་ཀྱང་འདུག་པས་རྣམ་པ་ཀུན་ཏུ་དོར་བྱ་ནི་མ་ཡིན་ནོ། །ཞེས་པ་ནི་གཟུ་བོའི་བློས་དཔྱད་ཁུལ་གྱི་གཏམ་མོ།།
བུ་སྟོན་རིན་པོ་ཆེའི་བསྟན་འགྱུར་དཀར་ཆག་དང་། སྡེ་དགེ་བསྟན་འགྱུར་དཀར་ཆག་རྣམས་སུ། སྨྲ་སྒོའི་རྩ་བ་སྨྲྀ་ཏིས་མཛད་པ་ཡིན་ཤག་ལ། འགྲེལ་བ་སློབ་དཔོན་དེ་ཉིད་ཀྱིས་མཛད་པ་ཡིན་ནམ་ཡང་ཟེར། རོང་ཟོམ་ཆོས་བཟང་གིས་བྱས་པ་ཡིན་ཡང་ཟེར་ཞེས་ཁ་ཚོན་མ་བཅད་དོ།།
མཁས་པ་ཁ་ཅིག་རྩ་འགྲེལ་གཉིས་ཀ་བོད་ཀྱི་མཁས་པ་རོང་ཟོམ་ཆོས་བཟང་གིས་མཛད་པར་བཞེད་ཅེས་བཻ་དཀར་གཡའ་སེལ་ལས་བཤད། གང་ལྟར་ཡང་སྨྲ་སྒོའི་རྩ་བ་ནི་སྨྲྀ་ཏི་ལིང་ཆུ་གསེར་ཁབ་ཏུ་བྱོན་ནས་བརྩམས་པ་རང་འགྱུར་དུ་བྱས་པ་ཡིན་པར་བུ་སྟོན་ཆོས་འབྱུང་དུ་གསུངས་སོ། །ས་སྐྱ་པཎ་ཆེན་གྱི་བཀའ་རྩོམ་ཁྲོད་དུ་སྨྲ་སྒོའི་ས་བཅད་བསྡུས་པ་ཞིག་ཀྱང་ཡོད་དེ། དེ་ལྟ་ན་ས་སྐྱ་པཎྜིཏ་སྨྲ་སྒོ་ཚད་ལྡན་དུ་བཞེད་པའི་ཕྱོགས་ཡིན་པ་འདྲའོ།།
རྒྱལ་དབང་ལྔ་བའི་དེབ་ཐེར་ལས། སྨྲྀ་ཏིས་སྨྲ་སྒོ་མཚོན་ཆར་གྲགས་པའི་བསྟན་བཅོས་མཛད་དོ། །ཞེས་གསུངས་པ་དང་། གུང་ཐང་བསྟན་པའི་སྒྲོན་མེའི་གསུང་ན། དག་ཅེས་པ་ནི་སྒྲའི་བསྟན་བཅོས་ལས་གཉིས་ཀྱི་ཚིག་ཏུ་བཤད་ཀྱང་། སྨྲ་སྒོ་ལས།
ཅེས་པ་ལྟར་བོད་སྐད་དུ་དེ་དག་ཅེས་པ་དང་། རྣམས་ཞེས་པ་མང་ཚིག་ཏུ་འགྱུར་བ་ཁྱད་པར་ཆེར་མེད་པས་འདིར་ཡང་དེ་བཞིན་བྱའོ། །ཞེས་གསུངས་པ་བཅས་ལ་དཔགས་ན་སྨྲ་སྒོ་སྨྲྀ་ཏིའི་གསུང་དུ་བཞེད་པའི་ཕྱོགས་ཡིན་ནོ།།
གནས་བརྒྱད་རྩ་འགྲེལ་ནི་བོད་རྒྱལ་ཁྲི་སྲོང་ལྡེ་བཙན་སྐུ་རིང་གི་ལོ་ཙཱ་བ་ཆེན་པོ་ལྕེ་ཁྱི་འབྲུག་གིས་བརྩམས་པར་དཔང་ལོ་ཙཱ་བ་སོགས་ཀྱིས་གསུངས་པ་ལྟར་དེང་སང་དེ་ལྟར་དུ་གྲགས་སོ། །འོན་ཀྱང་རྩ་བ་རང་གི་མཇུག་ཏུ། ལྕེ་ཁྱི་འབྲུག་གིས་བྱཱ་ཀ་ར་ཎའི་སྐད་མདོ་ཙམ་ཞིག་བསྒྱུར་བ་གནས་བརྒྱད་པོའི་རྩ་བ་རྫོགས་སོ། །ཞེས་པ་ལྟར་ན་བསྒྱུར་བའི་གཞུང་དུ་སྣང་ངོ་།།
དེ་ཡང་བཻ་དཀར་གཡའ་སེལ་དུ། སྦྱོར་བ་བརྒྱད་པ་ཞེས་པའི་ཡི་གེ་བཞག་པའི་དོན་འགྲེལ་དུ་བོད་ན་གནས་བརྒྱད་ཆེན་པོར་གྲགས་པ་བྲམ་ཟེ་སྨྲ་བའི་སེང་གེའམ་པཎྜི་ཏ་ཨ་པ་ཏཱ་ཛི་ཏ་ཞེས་པས་མཛད་པ་དང་། དེའི་འགྲེལ་བ་ཁ་ཆེ་ལེགས་སྦྱར་གསུམ་ལྡན་ཞེས་བྱ་བས་མཛད་པ་གཉིས་ཏེ། འདི་ལ་ལྕེ་ཁྱི་འབྲུག་ནི་སྒྱུར་བ་པོ་ཡིན་གྱི་མཛད་པ་པོ་མིན། ཞེས་བཤད་པ་ལྟར་ན་ལྕེ་ཁྱི་འབྲུག་ནི་སྒྱུར་བ་པོ་ཡིན་པ་ལས་རྩོམ་མཁན་མིན་པར་གསལ་ལོ།།
རྩ་འགྲེལ་དེའི་བརྗོད་བྱའི་གཙོ་བོ་ནི། བྱཱ་ཀ་ར་ཎའི་སྐད་ཀྱི་གནས་བརྒྱད་ཡིན་ཏེ། བྱེད་པའི་གནས་དང་། བསྡུ་བའི་གནས། སྒྱུར་བའི་གནས། དྲང་བའི་གནས། འཇུག་པའི་གནས། རྣམ་པར་དབྱེ་བའི་གནས། ཕྱོགས་ཀྱི་གནས། དངོས་པོའི་གནས་རྣམས་སོ། །དེ་རེ་རེ་ལ་དབྱེ་བ་དང་ཡན་ལག་གི་དབྱེ་བ་ཕྱེ་ནས་ལུང་དུ་སྟོན་པའི་གཞིའམ་གནས་ཞིབ་མོར་བྱས་ནས་འཆད་དོ།།
བྱིས་འཇུག་གི་རྩ་བ་མཛད་མཁན་ནི་ས་སྐྱ་བསོད་ནམས་རྩེ་མོ་ཡིན་ལ། དེའི་འགྲེལ་བ་ནི་ས་སྐྱ་པཎྜི་ཏ་ཀུན་དགའ་རྒྱལ་མཚན་དགུང་ལོ་ཉེར་གསུམ་བཞེས་པའི་ཐོག་མཛད་པ་སྟེ། དེའི་ལེའུ་དང་པོར་ཡི་གེའི་བྱེ་བྲག་དང་དབྱེ་བསྡུ་བསྟན་པ། ལེའུ་གཉིས་པར་ཡི་གེའི་འབྱུང་གནས། འབྱིན་ཐབས། བཀླག་ཐབས་བསྟན་པ། ལེའུ་གསུམ་པར་ལེགས་སྦྱར་གྱི་སྐད་དང་སྔགས་ཀྱི་བཀླག་ཐབས་བསྟན་པ་རྣམས་ཤིན་ཏུ་ཁ་གསལ་ཞིང་དོན་སྣ་འདུས་པ་ཞིག་ཡིན་ནོ།།
གཞན་ཡང་ས་པཎ་གྱིས་མཛད་པའི་ཚོགས་གསུམ་བརྗོད་བྱར་བྱེད་པའི་སྒྲ་ལ་འཇུག་པ་དང་། སྒྲའི་བསྟན་བཅོས་ཤེས་རབ་འཕྲོ་བ་སོགས་དང་། སྔ་ཕྱིའི་མཁས་པ་རྣམས་ཀྱིས་མཛད་པའི་སྐད་གཉིས་ཤན་སྦྱར་བའི་ཀཱ་ལིའི་ཕྲེང་བསྒྲིགས་སོགས་སྐབས་འདི་དང་འབྲེལ་བ་ཅན་ད་དུང་མང་ཙམ་བཞུགས་ནའང་ཞིབ་པར་སྨོས་ན་ཧ་ཅང་རྒྱས་དོགས་ནས་འདིར་དེ་ཙམ་ལས་མ་སྤྲོས་སོ།།
ཞེས་བྱ་བ་ནི་ཀ་ཕྲེང་སུམ་ཅུ་ཚང་བའི་ཚིགས་བཅད་བྱ་དཀའ་བའི་སྙན་ངག་གི་སྒོ་ནས་ཆེད་དུ་བསྔགས་པའི་རོལ་མོ་འཁྲོལ་བའི་ངལ་གསོའི་བར་སྐབས་ཀྱི་ཚིགས་སུ་བཅད་པའོ།། །།
རྒྱ་གར་སྐད་དུ། བྱཱ་ཀ་ར་ཎ་མཱུ་ལ་ཏྲིཾ་ཤད་ནཱ་མ། བོད་སྐད་དུ། ལུང་སྟོན་པ་རྩ་བ་སུམ་ཅུ་བ་ཞེས་བྱ་བ། ཞེས་བྱུང་སྟེ། བྱཱ་ཀ་ར་ཎ་ནི་ལུང་སྟོན་པ། མཱུ་ལ་ནི་རྩ་བ། ཏྲིཾ་ཤད་ནི་སུམ་ཅུ་བ། ནཱ་མ་ནི་ཞེས་བྱ་བའོ།།
དེ་ཡང་མིང་ཚིག་ཡི་གེའི་རྣམ་འགྱུར་སྣ་ཚོགས་པའི་སྒོ་ནས་བོད་སྐད་དང་མཐུན་པའི་སྒྲའི་རིག་པ་སུམ་རྟགས་དག་གསུམ་སོགས་ཀྱི་དོན་མཐའ་དག་བརྡ་སྤྲོད་པར་བྱེད་པས་ན་ལུང་དུ་སྟོན་པ་དང་། ཀུན་གསལ་བར་བྱེད་པའམ། ཀུན་གོ་བར་བྱེད་པ་ལ་ཡང་འཇུག་གོ །དཔེ་འགར་མཱུ་ལ་ཞེས་པ་མེད་ཀྱང་ཡོད་པའི་དབང་དུ་བཏང་ན་རྟགས་འཇུག་སོགས་བརྡ་སྤྲོད་པའི་བསྟན་བཅོས་ཕྱི་མ་བདུན་གའི་རྟེན་གཞིར་གྱུར་པས་ན་རྩ་བ་དང་།
ཞེས་པའི་བར་དུ་རྐང་བ་གཅིག་གིས་དམན་པའི་ཤོ་ལོ་ཀ་སོ་གསུམ་ཡོད་ན་ཡང་རགས་བཤད་དང་བརྗོད་བདེའི་སྒོ་ནས་ཤོ་ལོ་ཀའི་གྲངས་ཀྱིས་བསྟན་བཅོས་ཀྱི་མིང་བཏགས་པས་ན་སུམ་ཅུ་བ་དང་། ཞེས་བྱ་བ་ནི་མིང་ལ་དེ་སྐད་དུ་ཟེར། ཞེས་པའོ།།
རྒྱ་གར་ཞེས་པ་ངེས་ཚིག་བཤད་དུ་མེད་པའི་འདོད་རྒྱལ་གྱི་མིང་དུ་བཞེད་པ་ལྟར་ན། བུ་སྟོན་རིན་ཆེན་གྲུབ་ཀྱི་རྣམ་ངེས་འགྲེལ་བ་དང་། རྗེ་ཙོང་ཁ་བའི་ལེགས་བཤད་གསེར་ཕྲེང་རྣམས་སུ་རྒྱ་གར་ཞེས་པ་འདོད་རྒྱལ་གྱི་མིང་ཡིན་པར་གསུངས་པའི་རྗེས་སུ་འབྲངས་ནས་མཁས་པ་སྔ་མ་ཕལ་ཆེར་གྱིས་དེ་ལྟར་དུ་བཞེད་དོ།།